### ΑΙΤΗΣΗ -ΥΠΕΥΘΥΝΗ ΔΗΛΩΣΗ

### ( άρθρο 8 του Ν.1599/1986 )

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων Υπηρεσιών

(άρθρο 8 παρ. 4 του Ν.1599/1986)

Περιγραφή αιτήματος: **«ΑΝΤΑΛΛΑΓΗ ΙΣΧΥΟΥΣΑΣ ΑΔΕΙΑΣ ΟΔΗΓΗΣΗΣ ΠΟΥ ΕΚΔΟΘΗΚΕ ΑΠΟ ΤΗ ΔΗΜΟΚΡΑΤΙΑ ΤΗΣ ΑΛΒΑΝΙΑΣ ΣΕ ΑΝΤΙΣΤΟΙΧΗΣ ΚΑΤΗΓΟΡΙΑΣ ΕΛΛΗΝΙΚΗ ΑΔΕΙΑ ΟΔΗΓΗΣΗΣ»**

|  |  |  |
| --- | --- | --- |
| **Προς :** |   **ΠΕΡΙΦΕΡΕΙΑ ΑΤΤΙΚΗΣ**  **ΔΙΕΥΘΥΝΣΗ** **ΜΕΤΑΦΟΡΩΝ & ΕΠΙΚΟΙΝΩΝΙΩΝ** **ΠΕΡΙΦΕΡΕΙΑΚΗΣ ΕΝΟΤΗΤΑΣ …****……………………………………………** | **ΑΡΙΘΜ. Πρωτοκόλλου - ΗΜΕΡΟΜΗΝΙΑ**Συμπληρώνεται από την Υπηρεσία |
| **ΣΤΟΙΧΕΙΑ ΑΙΤΟΥΝΤΟΣ – ΥΠΕΥΘΥΝΩΣ ΔΗΛΟΥΝΤΟΣ** |
| Ο – Η Όνομα: |  | Επώνυμο: |  |
| Όνομα Πατέρα: |  | Επώνυμο Πατέρα: |  |
| Όνομα Μητέρας: |  | Επώνυμο Μητέρας : |  |
| Αριθμός Δελτίου Ταυτότητας: |  | Α.Φ.Μ. : |  |
| Ημερομηνία Γέννησης : |  | Τόπος Γέννησης : |  |
| Τόπος Κατοικίας : |  | Οδός : | Αριθμ.: |
| Τηλέφωνο: |  | Fax: | Email  |

Επιθυμώ την ανταλλαγή της/των κατηγορίας/κατηγοριών …………………………….. άδειας οδήγησης που κατέχω και η οποία εκδόθηκε από τη Δημοκρατία της Αλβανίας σε ελληνική αντίστοιχης κατηγορίας/ιών. Επίσης, με ατομική μου ευθύνη και γνωρίζοντας τις κυρώσεις που προβλέπονται από τις διατάξεις της παρ. 6 του άρθρου 22 του Ν.1599/1986, δηλώνω ότι:

* η/οι προς ανταλλαγή κατηγορία/κατηγορίες της εκδοθείσας από τη Δημοκρατία της Αλβανίας άδειας είναι σε ισχύ
* κατά την ημερομηνία χορήγησης της/των κατηγορίας/κατηγοριών της/των οποίας/οποίων αιτούμαι την ανταλλαγή είχα τη συνήθη διαμονή μου στη Δημοκρατία της Αλβανίας (αφορά στην περίπτωση που η κατηγορία της οποίας ο ενδιαφερόμενος ζητά την ανταλλαγή έχει χορηγηθεί μετά την 2η Ιουνίου 2001).
* δεν είμαι κάτοχος άλλης άδειας οδήγησης ελληνικής ή κράτους μέλους της Ε.Ε ή τρίτης χώρας και δεν μου έχει αφαιρεθεί από οποιαδήποτε αρχή.
* Επιθυμώ την αναγραφή της Ομάδας αίματός μου ………............... στο έντυπο της άδειας οδήγησης και συγκατατίθεμαι στην τήρησή της στο αρχείο αδειών οδήγησης του Υπουργείου Υποδομών και Μεταφορών και η οποία καταχωρείται στη σελίδα 2, ως σημείο 14α του εντύπου της άδειας οδήγησης.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ΟΡΙΣΜΟΣ / ΣΤΟΙΧΕΙΑ ΕΚΠΡΟΣΩΠΟΥ (για κατάθεση αίτησης ή παραλαβή τελικής διοικητικής πράξης):** Σε περίπτωση που δεν συντάσσεται η εξουσιοδότηση στο παρόν έντυπο απαιτείται προσκόμιση εξουσιοδότησης με επικύρωση του γνήσιου της υπογραφής από δημόσια Υπηρεσία ή συμβολαιογραφικού πληρεξουσίου

|  |  |  |  |
| --- | --- | --- | --- |
|  ΟΝΟΜΑ: | ΓΕΩΡΓΙΟΣ  | Επώνυμο: | ΓΙΑΝΝΟΠΟΥΛΟΣ |
| ΟΝΟΜΑΤΕΠΩΝΥΜΟ Πατέρα: | ΜΙΧΑΗΛ ΓΙΑΝΝΟΠΟΥΛΟΣ  | ΑΔΤ: | Σ100812 |

Δηλώνω ότι εξουσιοδοτώ τον/την πιο πάνω αναφερόμενο/η, να καταθέσει την αίτηση ή /και να παραλάβει την τελική πράξη. |

 Ημερομηνία:. . . . . . . . - . . . . . . . - 20…

 (Υπογραφή )

**ΔΙΚΑΙΟΛΟΓΗΤΙΚΑ ΒΛΕΠΕΤΕ ΕΠΟΜΕΝΕΣ ΣΕΛΙΔΕΣ**

**ΔΙΚΑΙΟΛΟΓΗΤΙΚΑ**

**1.** Αίτηση – Υπεύθυνη Δήλωση του άρθρου 8 του Ν. 1599/86 και του άρθρου 3 παρ. 3 του ν.2690/1999 με την οποία ο ενδιαφερόμενος δηλώνει:

**α.** ότι η/οι προς ανταλλαγή κατηγορία/κατηγορίες της εκδοθείσας από τη Δημοκρατία της Αλβανίας άδειας είναι σε ισχύ

**β.** ότι κατά την ημερομηνία χορήγησης της/των κατηγορίας/κατηγοριών της/των οποίας/οποίων αιτείται την ανταλλαγή είχε τη συνήθη διαμονή του στη Δημοκρατία της Αλβανίας (αφορά στην περίπτωση που η κατηγορία της οποίας ο ενδιαφερόμενος ζητά την ανταλλαγή έχει χορηγηθεί μετά την 2η Ιουνίου 2001).

**γ.** ότι δεν είναι κάτοχος άλλης άδειας οδήγησης ελληνικής ή κράτους μέλους της Ε.Ε ή τρίτης χώρας και δεν του έχει αφαιρεθεί από οποιαδήποτε αρχή

**δ.** ότι επιθυμεί την αναγραφή της Ομάδας Αίματός του στο έντυπο της άδειας οδήγησης και συγκατατίθεται στην τήρησή της στο αρχείο αδειών οδήγησης του Υπουργείου Υποδομών και Μεταφορών και η οποία καταχωρείται στη Σελίδα 2, ως σημείο 14α, του εντύπου της άδειας οδήγησης.

**2.** Φωτοαντίγραφο αστυνομικής ταυτότητας ή ισχύοντος διαβατηρίου. Σε περίπτωση που ο αιτών έχει την ιθαγένεια άλλου κράτους – μέλους της Ε.Ε. υποβάλλει φωτοαντίγραφο ταυτότητας ή ισχύοντος διαβατηρίου, ενώ για υπήκοο τρίτης χώρας απαιτείται φωτοαντίγραφο διαβατηρίου ή άλλου εγγράφου βάσει του οποίου επιτρέπεται η είσοδός του στην Ελλάδα ή εγγράφου που έχει εκδώσει αρμόδια ελληνική Αρχή και από τα οποία πρέπει να προκύπτει η ταυτότητα του προσώπου και η ηλικία του.

**3.** Φωτοαντίγραφο οποιουδήποτε ισχύοντος δημόσιου εγγράφου, **εφόσον ο ενδιαφερόμενος δεν είναι Έλληνας υπήκοος,** που πιστοποιεί τη συνήθη διαμονή του στην Ελλάδα, όπως Άδεια Διαμονής, Βεβαίωση Εγγραφής Πολίτη Ε.Ε., έγγραφο Πιστοποίησης Μόνιμης Διαμονής Πολίτη κράτους μέλους της Ε.Ε., Ταυτότητα Εθιμοτυπίας η οποία (σύμφωνα και με τα αναγραφόμενα στο έντυπό της) επέχει θέση άδειας παραμονής, Βεβαίωση κατάθεσης δικαιολογητικών χορήγησης ή ανανέωσης Άδειας Διαμονής Τύπου Α, Ειδικό Δελτίο Ταυτότητας Ομογενούς. Το ως άνω έγγραφο πρέπει να έχει εκδοθεί 185 ημέρες τουλάχιστον πριν την υποβολή της αίτησης και στην περίπτωση μη συμπλήρωσής τους, για την εκπλήρωση της απαίτησης υποβάλλονται δύο πρόσθετα αποδεικτικά στοιχεία, όπως αποδεικτικό φορολόγησης στη χώρα, αποδεικτικό κατοχής ή μίσθωσης οικίας, έγγραφο που πιστοποιεί την κοινωνική ασφάλιση, αποδεικτικό λήψης εκπαίδευσης των τέκνων, λογαριασμός ενέργειας ή τηλεφωνίας ή ύδρευσης κ.ο.κ. Σε περίπτωση που ο ενδιαφερόμενος αλλοδαπός υπήκοος είναι σπουδαστής ή μαθητής, απαιτείται η κατάθεση της πρωτότυπης βεβαίωσης της σχολής ή του σχολείου, που βεβαιώνει την επί έξι (6) τουλάχιστον μήνες σπουδαστική ή μαθητική ιδιότητα, πριν από την ημέρα κατάθεσης της αίτησης.

**4.** Αντίγραφο απόδοσης ελληνικού ΑΦΜ από το οποίο να προκύπτει και η ημερομηνία απόδοσης αυτού**, το οποίο προσκομίζεται στην περίπτωση που η κατηγορία της οποίας ο ενδιαφερόμενος ζητά την ανταλλαγή έχει χορηγηθεί μετά την 2η Ιουνίου 2001**.

**5.** Φωτοαντίγραφο της ισχύουσας εκδοθείσας από τη Δημοκρατία της Αλβανίας άδειας οδήγησης με επίδειξη της πρωτότυπης άδειας οδήγησης.

**6.** Δύο τουλάχιστον πιστοποιητικά υγείας ιατρικής εξέτασης από οφθαλμίατρο και παθολόγο, συμβεβλημένους με τις Δ/νσεις Μεταφορών & Επικοινωνιών της Περιφέρειας Αττικής. Για την έκδοση του πιστοποιητικού απαιτείται: α) η καταβολή σε κάθε ιατρό που διενεργεί την εξέταση αμοιβής ίσης με το ποσό που ισχύει κάθε φορά ως κατώτατο όριο αμοιβής των συμβεβλημένων με το Δημόσιο γιατρών για επίσκεψη στο ιατρείο τους, β) βιβλιάριο υγείας. Σε περίπτωση που δεν υπάρχει βιβλιάριο υγείας, απαιτούνται εργαστηριακές εξετάσεις (γενική αίματος, σάκχαρο, ουρία, καρδιογράφημα και ακτινογραφία θώρακος). Τα πιστοποιητικά αυτά ισχύουν για 6 μήνες από την έκδοσή τους.

**7.** Αποδεικτικό πληρωμής **50,00€** για αρχική χορήγηση **(κωδικός e-παραβόλου «21»)**

**8**. Αποδεικτικό πληρωμής **30,00€** για την εκτύπωση της άδειας οδήγησης **(κωδικός e-παραβόλου «28»)**

**9**. Αποδεικτικό καταβολής του πάγιου τέλους χαρτοσήμου και εισφοράς υπέρ ΤΣΑ, όπως ισχύουν κάθε φορά για κάθε κατηγορία.

**10**. Τρεις (3) τουλάχιστον πρόσφατες φωτογραφίες τύπου διαβατηρίου, εκ των οποίων η μία (1) προσκομίζεται στη Δ/νση Μεταφορών και Επικοινωνιών και οι υπόλοιπες στους γιατρούς που διενεργούν την εξέταση.

**11**. Αίτηση εκτύπωσης της άδειας οδήγησης.

**ΠΑΡΑΤΗΡΗΣΕΙΣ**

**1.** Τα e-παράβολα εκδίδονται από την Εφαρμογή Ηλεκτρονικού Παραβόλου και πληρώνονται σε όλα τα Τραπεζικά Ιδρύματα και στα ΕΛΤΑ.

**2.** Στην περίπτωση που η κατάθεση των δικαιολογητικών ή/και η παραλαβή της άδειας οδήγησης γίνεται από τον ενδιαφερόμενο απαιτείται η επίδειξη του πρωτότυπου δικαιολογητικού ταυτοπροσωπίας (όπως αναφέρονται ανωτέρω, δικαιολογητικά 2-3), ενώ αν δε γίνεται από τον ίδιο, χρειάζεται εξουσιοδότηση και νόμιμη θεώρηση για το γνήσιο της υπογραφής της Αίτησης-Υπεύθυνης Δήλωσης και της Αίτησης εκτύπωσης από οποιαδήποτε δημόσια Αρχή.

**3.** Εάν η εκδοθείσα από τη Δημοκρατία της Αλβανίας άδεια οδήγησης χάθηκε ή κλάπηκε, εφθάρη ή αλλοιώθηκε σε τέτοιο σημείο ώστε να είναι δυσχερής ο έλεγχός της, απαιτείται πλέον των παραπάνω, επίσημο έγγραφο της αρχής που την εξέδωσε, στην αγγλική γλώσσα, στο οποίο περιέχονται όλα τα στοιχεία της άδειας και του κατόχου της και βεβαιώνεται ότι η άδεια αυτή είναι σε ισχύ και δεν κρατείται από οποιαδήποτε αρχή της Δημοκρατίας της Αλβανίας για οποιαδήποτε αιτία. Το αίτημα για τη χορήγηση του εγγράφου υλοποιείται από την αρμόδια Διεύθυνση Μεταφορών και Επικοινωνιών μέσω ηλεκτρονικού ταχυδρομείου.

**4.** Στην περίπτωση ενδιαφερομένου που διαπιστωθεί κατά τον έλεγχο των δικαιολογητικών ότι κατέχει ελληνική άδεια οδήγησης και αιτείται την ανταλλαγή κατηγορίας/κατηγοριών που έχει/έχουν χορηγηθεί σε χρόνο προγενέστερο της ελληνικής άδειας, είναι επιτρεπτή η ενσωμάτωση στην ελληνική άδεια των λοιπών κατηγοριών που έχουν χορηγηθεί από τη Δημοκρατία της Αλβανίας εφόσον πληρούνται οι σχετικές προϋποθέσεις. Στην περίπτωση που κατέχει και κατηγορία ίδια με αυτή της ελληνικής άδειας, ακυρώνεται η κατηγορία της ελληνικής άδειας και καταχωρίζεται στο έντυπο της ελληνικής άδειας η αντίστοιχη κατηγορία που έχει χορηγηθεί από τη Δημοκρατία της Αλβανίας

**5.** Η αμοιβαία αναγνώριση και ανταλλαγή της εκδοθείσας αλβανικής άδειας οδήγησης δεν αφορά Πιστοποιητικά Επαγγελματικής Ικανότητας (Π.Ε.Ι.)

**ΠΡΟΒΛΕΠΟΜΕΝΟΣ ΧΡΟΝΟΣ: Μέχρι 50 ημέρες** μετά την ολοκλήρωση του ελέγχουτων δικαιολογητικών για τη διαπίστωση πλήρωσης των νόμιμων προϋποθέσεων

**ΕΚΤΙΜΩΜΕΝΟΣ ΧΡΟΝΟΣ: Μέχρι 30 ημέρες** μετά την ολοκλήρωση του ελέγχουτων δικαιολογητικών για τη διαπίστωση πλήρωσης των νόμιμων προϋποθέσεων

**ΚΟΣΤΟΣ: 118,00€ [Συμπεριλαμβάνεται η αμοιβή δύο γιατρών (10€ + 10€), παράβολο για αρχική χορήγηση (50€), παράβολο για την εκτύπωση (30€), πάγιο τέλος χαρτοσήμου και εισφοράς υπέρ τρίτων για μία κατηγορία Α ή Β (18€ - κωδικός e-παραβόλου «61»).**

**Για κάθε επιπλέον κατηγορία απαιτείται το αντίστοιχο ποσό που προβλέπεται από τις κείμενες διατάξεις περί επεκτάσεων (27,02€ - κωδικός e-παραβόλου «62» για την κατηγορία Α ή Β και 108,15€ - κωδικός e-παραβόλου «64» για κάθε κατηγορία ΒΕ, C, D, CE)].**

**ΠΡΟΫΠΟΘΕΣΕΙΣ**

Ο Ενδιαφερόμενος θα πρέπει:

1.Να μην έχει αποκτήσει κατηγορία της οποίας ζητά την ανταλλαγή μετά την 2η Ιουνίου 2001 εφόσον κατά το χρόνο χορήγησής της είχε τη συνήθη διαμονή του στην Ελλάδα, καθώς και να μην έχει ανανεωθεί αυτή μετά τη 19η Μαΐου 2020 εφόσον κατά το χρόνο ανανέωσής της ο ενδιαφερόμενος είχε τη συνήθη διαμονή του στην Ελλάδα

2. Να έχει τη συνήθη διαμονή του στην Ελλάδα ή την ιδιότητα του σπουδαστή ή του μαθητή, επί έξι (6) μήνες τουλάχιστον στην Ελλάδα, πριν από την ημέρα κατάθεσης της αίτησης και των δικαιολογητικών.

3. Να έχει την κατοικία του εντός της Περιφέρειας Αττικής.

4. Να κατέχει ισχύουσα άδεια οδήγησης σε έντυπο που έχει εκδοθεί από 01/07/2005 και μετά, την οποία αιτείται να μετατρέψει.

5. Να μην κατέχει άλλη άδεια οδήγησης ελληνική ή κράτους-μέλους της Ε.Ε. (συμπεριλαμβανομένων των κρατών Νορβηγίας, Ισλανδίας και Λιχτενστάιν) ή τρίτης χώρας.

6. Να έχει συμπληρώσει:

* για την κατηγορία ΑΜ το 16ο έτος της ηλικίας του.
* για την κατηγορία Α1 το 18ο έτος της ηλικίας του.
* για την κατηγορία Α2 το 20ο έτος της ηλικίας του.
* για την κατηγορία Α το 24ο έτος της ηλικίας του.
* για τις κατηγορίες Β και ΒΕ το 18ο έτος της ηλικίας του.
	+ για τις κατηγορίες C1 και C1E να έχει συμπληρώσει το 18ο έτος της ηλικίας του.
	+ για τις κατηγορίες C και CE να έχει συμπληρώσει το 21ο έτος της ηλικίας
	+ για τις κατηγορίες D1 και D1E να έχει συμπληρώσει το 21ο έτος της ηλικίας του
	+ για τις κατηγορίες D και DE να έχει συμπληρώσει το 24ο έτος της ηλικίας του

7. Να έχει τις ελάχιστες προϋποθέσεις σωματικής και διανοητικής ικανότητας που ισχύουν για την Ομάδα 1 ή 2 του Παραρτήματος III του π.δ.51/2012 (Α΄101) όπως ισχύει, κατά περίπτωση.

8. Κατά την ημερομηνία χορήγησης της/των κατηγορίας/κατηγοριών της/των οποίας/οποίων αιτείται την ανταλλαγή να είχε τη συνήθη διαμονή του στη Δημοκρατία της Αλβανίας.

Η Γεν. Δ/νση Μεταφορών & Επικοινωνιών της Περιφέρειας Αττικής ενημερώνει σύμφωνα με το άρθρο 13 του Γενικού Κανονισμού Προστασίας Δεδομένων ότι υπεύθυνος επεξεργασίας για τα δεδομένα προσωπικού χαρακτήρα που περιλαμβάνονται στην παρούσα αίτηση είναι ο ΟΤΑ β' βαθμού Περιφέρεια Αττικής. Η Περιφέρεια Αττικής συλλέγει τα ανωτέρω δεδομένα προσωπικού χαρακτήρα και τα επεξεργάζεται αποκλειστικά και μόνο για την εκτέλεση των κατά νόμο αρμοδιοτήτων της. Πρόσβαση στα δεδομένα αυτά μπορεί να αποκτήσει κάθε πολίτης υπό τους όρους του άρθρου 5 Ν.2690/1999 σε συνδυασμό με τον Κανονισμό Πληροφόρησης Πολιτών της Περιφέρειας Αττικής. Τα δεδομένα αποθηκεύονται για το χρονικό διάστημα που είναι αναγκαίο για την επεξεργασία του αιτήματος του πολίτη και στην συνέχεια για σκοπούς αρχειοθέτησης, σύμφωνα με την κείμενη νομοθεσία. Κάθε υποκείμενο δεδομένων έχει δικαίωμα πρόσβασης στα δεδομένα που το αφορούν. Έχει επίσης το δικαίωμα να ζητήσει την διόρθωσή τους, τον περιορισμό της επεξεργασίας τους καθώς και την λήψη αντιγράφων σε κοινώς αναγνώσιμο μορφότυπο (δικαίωμα στην φορητότητα των δεδομένων), σύμφωνα με τις διατάξεις του Γενικού Κανονισμού Προστασίας Δεδομένων. Κάθε θιγόμενος έχει δικαίωμα προσφυγής στην Αρχή Προστασίας Δεδομένων Προσωπικού Χαρακτήρα.